आभार
कार्तज्ञ्य या कृतज्ञता किसी अन्य की दया के प्राप्तकर्ता द्वारा प्रशंसा (या इसी तरह की सकारात्मक प्रतिक्रिया) की भावना के रूप में माना जाता है। यह किसी अन्य व्यक्ति के लिए उपहार, सहायता, कृपा या अन्य प्रकार की औदार्य हो सकती है। आभार की अनुपस्थिति जहाँ कार्तज्ञ्य की अपेक्षा की जाती है, उसे कार्तघ्न्य या कृतघ्नता कहा जाता है। ऐतिहासिक रूप से, कार्तज्ञ्य कई विश्व धर्मों का एक भाग रहा है। यह प्राचीन, मध्यकालीन और आधुनिक दार्शनिकों के लिए भी रुचि का विषय रहा है। कार्तज्ञ्य के व्यवस्थित अध्ययन ने मनोविज्ञान की एक नूतन शाखा का परिचय दिया जिसे सकारात्मक मनोविज्ञान कहा जाता है। यह नई शाखा सकारात्मक लक्षणों के सुदृढ़ीकरण पर केन्द्रित है। मनोविज्ञान में कार्तज्ञ्य के अध्ययन में कार्तज्ञ्य प्रतिक्रिया (अवस्था कार्तज्ञ्य) के अल्पकालिक अनुभव को समझने का एक प्रयास शामिल है, व्यक्तियों के बीच कितनी बार कार्तज्ञ्य महसूस की जाती है (शीलगुण कार्तज्ञ्य), और इन दोनों के बीच सम्बन्ध में व्यक्तिगत अन्तर। कार्तज्ञ्य के चिकित्सीय लाभों को भी ध्यान में रखा गया है।